Vanligvis har menneskene bare brukt fingrene som bestikk når de har spist mat, men etter hvert ble også kniver tatt i bruk. Skjeer av sølv, horn og tre er kjent fra antikken, mens spisegafler er kjent fra Midtøsten på 900-tallet. Gafler ble imidlertid ansett som unødvendig da skikken spredte seg via Venezia til Italia og resten av Europa. Gafler ble derfor ikke vanlige i den europeiske overklassen før på 1700-tallet. Ellers var det så sent som på 1800-tallet vanlig at alle brakte med seg sin egen kniv og skje til måltider. Spisekniv med buet tupp stammer fra adelen i Frankrike og skulle blant annet forhindre at noen brukte den som våpen.